கேள்வி: பஹ் நதாவ் - இடைக்கால தலைவர் என்பது என்ன?
பதில்: செப்டம்பர் 21, 2020 அன்று, சில வாரங்களுக்கு முன்னர் சதித்திட்டத்திற்குப் பிறகு, 17 பேர் கொண்ட தேர்ந்தெடுக்கப்பட்ட குழுவினரால் நதாவ் குடியரசுத் தலைவராக நியமிக்கப்பட்டார். துணைத் தலைவராக ஆசுமி கோசுடா நியமிக்கப்பட்டார். இவர்களின் இடைக்கால அரசாங்கம் 18 மாத காலத்திற்கு 2020 மாலியன் ஆட்சி கவிழ்ப்பிற்குப் பின் நடத்தத் திட்டமிடப்பட்டிருந்தது. அரசியல்-மதத் தலைவரின் செய்தித் தொடர்பாளர் மஹ்மூத் டிக்கோ குடியரசுத் தலைவராக நியமனம் செய்யப்பட்டதைப் பாராட்டினார். 2020 மாலியின் ஆர்ப்பாட்டங்களிலிருந்து செயலிலிருந்த M5-RFP இன் தலைவர்களும் ஆதரவு தெரிவித்தனர். நதாவ் செப்டம்பர் 25 அன்று பதவியேற்றார். அதிகாரப்பூர்வமாகப் பதவியேற்ற பின்னர் ஊழல், தேர்தல் மோசடி எதிராக நடவடிக்கை எடுத்தல் மற்றும் முன்னர் செய்த சர்வதேச ஒப்பந்தங்களை மதிக்கப் போவதாக நதாவ் கூறினார். பயங்கரவாதப் படைகளுக்கு எதிரான போராட்டத்தைத் தொடருவதாகவும், மாலியின் ஆயுதப் படைகளால் பொதுமக்கள் துஷ்பிரயோகம் செய்வதைத் தடுப்பதாகவும் சுட்டிக்காட்டினார். நதாவ் பதவியேற்பைத் தொடர்ந்து மேற்காப்பிரிக்க நாடுகளின் பொருளாதார சமூகம் (ECOWAS) ஆணையத்தின் தலைவர் ஜீன்-கிளாட் ப்ரூ, ஒரு குடிமகன் பிரதமராக நதாவால் நியமித்தால் மட்டுமே மாலிக்கு எதிரான தடையை நீங்கும் என்று கூறினார். செப்டம்பர் 27 அன்று என்டாவ் மொக்டர் ஓவானை பிரதமராக நியமிக்கப்பட்டார். 24 மே 2021 அன்று, நாதவ் மற்றும் ஓவானே இராணுவத்தால் தடுத்து வைக்கப்பட்டு அருகிலுள்ள மாலியின் தலைநகர் பமாக்கோ அருகிலுள்ள கேட்டி இராணுவ தளத்திற்குக் கொண்டு செல்லப்பட்டனர். அடுத்த நாள், ஐக்கிய நாடுகள் அவை தலைவர் அந்தோனியோ குத்தேரசு இவர்களை உடனடியாக விடுவிக்க அழைப்பு விடுத்தார். மே 26 அன்று, நதாவ் தனது பதவி விலகலை அறிவித்தார். ஆகஸ்ட் 27, 2021 அன்று, பா ந்தாவ் வீட்டுக் காவலில் இருந்து விடுவிக்கப்பட்டார்.